Γλώσσες στη λαδόκολλα με λαχανικά και σάλτσα μουστάρδας
Οι γλώσσες στη λαδόκολλα με λαχανικά είναι ένα πανεύκολο, υγιεινό και ισορροπημένο γεύμα.
8 φιλέτα γλώσσας (φρέσκα ή κατεψυγμένα), γύρω στα 80-90 γρ. το καθένα, 2-3 κουτ. σούπας ελαιόλαδο, 2 καρότα (βιολογικά κατά προτίμηση) κομμένα σε λεπτά μπαστουνάκια, 1 πράσο (μόνον το λευκό μέρος), κομμένο σε λεπτά μπαστουνάκια, 2 κρεμμύδια ξερά, κομμένα σε λεπτές ροδέλες, 200 γρ. σπανάκι κατεψυγμένο (κατά προτίμηση βιολογικό), χυμός και ξύσμα από 1 πορτοκάλι (κατά προτίμηση βιολογικό), χυμός από 1 λεμόνι, 2 κουτ. σούπας μουστάρδα με σιναπόσπορους, 1 ματσάκι άνηθος, ψιλοκομμένος (και τα κοτσάνια), 4-5 κουτ. σούπας ελαιόλαδο, 2 κουτ. σούπας γιαούρτι στραγγιστό, αλάτι, φρεσκοτριμμένο πιπέρι, 1 φλιτζ. τσαγιού λευκό κρασί
Για να φτιάξουμε γλώσσες στη λαδόκολλα με λαχανικά και σάλτσα μουστάρδας, αρχικά ζεσταίνουμε το σπανάκι για 2 λεπτά σε νερό που βράζει.Στη συνέχεια, το στραγγίζουμε.Σε ένα βαθύ τηγάνι ζεσταίνουμε το ελαιόλαδο και σοτάρουμε το κρεμμύδι και το πράσο.Μόλις μαλακώσουν (μετά 2-3 λεπτά), προσθέτουμε τα καρότα και το σπανάκι.Αλατοπιπερώνουμε και αφήνουμε να μαραθούν τα λαχανικά για 3-4 λεπτά.Αποσύρουμε από τη φωτιά και τα κρατάμε στην άκρη.Σε ένα βαθύ σκεύος ενώνουμε τα υλικά της σάλτσας ανακατεύοντάς τα καλά με ένα πιρούνι ή έναν αυγοδάρτη.Προθερμαίνουμε τον φούρνο στους 180οC.Κόβουμε 4 μεγάλα τετράγωνα κομμάτια από λαδόκολλα διαστάσεων 30x30 εκ.Ανοίγουμε ένα ένα τα κομμάτια της λαδόκολλας και ετοιμάζουμε τα «πακέτα». Βάζουμε ένα φιλέτο γλώσσας, το αλατοπιπερώνουμε και το περιχύνουμε με λίγη από τη σάλτσα.Από πάνω βάζουμε μια στρώση από το μείγμα σοταρισμένων λαχανικών.Σκεπάζουμε με ένα δεύτερο φιλέτο γλώσσας και τελειώνουμε με λίγη σάλτσα.Τυλίγουμε τη λαδόκολλα σε πακετάκι και το στερεώνουμε με σπάγκο μαγειρικής (όχι νάιλον, γιατί καίγεται στο φούρνο).Συνεχίζουμε την ίδια διαδικασία μέχρι να ετοιμάσουμε 4 πακέτα.Τοποθετούμε τα πακέτα με τις γλώσσες σε ταψάκι και τα ψήνουμε στον φούρνο για 20 λεπτά.
Γλώσσα,Καρότα,Πράσα,Ψάρι